ทองปิดลบ 6.1 ดอลล์
สัญญาทองคำตลาดนิวยอร์กปิดลบ6.1 ดอลล์  วิตกเศรษฐกิจสหรัฐ- หนี้ยุโรป
14 พ.ย. 2555

สัญญาทองคำตลาดนิวยอร์กปิดลบ6.1 ดอลล์  วิตกเศรษฐกิจสหรัฐ- หนี้ยุโรป
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 6.1 ดอลลาร์ หรือ 0.35% ปิดที่ 1,724.8 ดอลลาร์/ออนซ์ 
นักลงทุนวิตกกังวลเกี่ยวับวิกฤตหนี้ของกรีซ หลังจากรัฐมนตรีคลังของกลุ่มยูโรกรุ๊ปตัดสินใจให้เวลากรีซ 2 ปีในการปรับลดงบประมาณ พร้อมกับเลื่อนการตัดสินใจเรื่องการให้ความช่วยเหลือกรีซเพิ่มเติมอีก 3.26 หมื่นล้านยูโรออกไปเป็นสัปดาห์หน้า
กระทรวงการคลังสหรัฐเปิดเผยว่า รัฐบาลกลางสหรัฐมียอดขาดดุลงบประมาณเพิ่มขึ้น 1.20 แสนล้านดอลลาร์ในเดือนต.ค. จากระดับของเดือนต.ค.ปีที่แล้วที่ 9.8 พันล้านดอลลาร์ และมากกว่าที่นักวิเคราะห์ส่วนใหญ่คาดการณ์ไว้
ยอดขาดดุลงบประมาณที่สูงขึ้นได้เพิ่มความวิตกกังวลเกี่ยวกับภาวะหน้าผาการคลังของสหรัฐ หรือภาวะที่มาตรการปรับขึ้นภาษีและปรับลดงบรายจ่ายวงเงิน 6 แสนล้านดอลลาร์ของรัฐบาลสหรัฐจะเริ่มมีผลบังคับใช้ในต้นปีหน้า ซึ่งภาวะหน้าผาการคลังจะส่งผลให้เศรษฐกิจสหรัฐเข้าสู่ภาวะถดถอย